**Ақмешіт ауылының №15 орта мектеп ММ**

**«Қарттарын қадірлеген ел ардақты!» атты қарттар күніне орай өткізілген іс-шараның хабарламасы.**

Қарттар күні – мейірімді және шуақты мереке.

Ел мүддесін бәрінен биік қоятын, өзінен кейінгі ізіне ерген інілеріне ізеттігін аямайтын, ізінен ерген ұрпағына ұлылығын ұялатып, бір қауымға бас-көз бола білген ауыл қарттарының орны ерекше, олай болса әр халықтың бойында ықылым заманнан бері қалыптасып оны өзгелерден даралап тұратын, тек өзіне ғана тән қасиеттері болады. Біздің халқымыздың сондай ерекшеліктерінің бірі – үлкенді сыйлау, оның сөзіне құлақ асу.

Ақмешіт ауылының №15 орта мектеп ММ-де қарттар күніне орай «Қарттарын қадірлеген ел ардақты!» атты мерекелік іс-шара болып өтті. Бұл мерекеге арнайы ауылымыздың зейнеткерлері шақырылды. Мерекелік кешті қыздардың орындауында «Гүлдер» биімен ашты. Алғашқы құттықтау сөз Тасты ауылының әкімі Б.Қ.Аппасовқа берілді. Келген қонақтар да өз тілектерін білдіріп жатты. Келесі кезекте «Мен атам мен әжемнің жалғасымын» атты бөлімге берілді. оқушылар «Аурухана» атты көрініс көрсетті. Құрақбаева Лауранаң орындауында «Асыл әжем» әні, Олжабай Еркебұланның орындауында «Әке мен ана» әні орындалды. Аманжолва Ләйлә «Қарттарға арнау» орындап берді. Концерттік бағдарламаның соңында келген қонақтар ән айтып, би билеп риза болып тарқасты.

Тәрбие ісінің меңгерушісі: Куракпаева Г.А.









